SLEGGJAN MEÐ "HÓFLEGA STÓRIÐJU."

Ekki var Guðjón A. Kristjánsson fyrr búinn að draga í land yfirlýsingu sína frá landsþingi flokks síns um hóflega stóriðju með álverum en Kristinn H. Gunnarsson segir í Morgublaðsgrein að hófleg stóriðja sé skynsamleg á sama tíma og við blasir hin "hóflega stóriðja" sem þrýsta á fram í langstærsta álveri Evrópu í Straumsvík.

Þótt nú sé talað um 240 þúsund tonna álver við Húsavík verður hægur vandinn fyrir Alcoa að fá því framgengt sem talsmenn allra álfyrirtækjanna hafa sagt að sé nauðsynlegt, sem sé að álver verði að verða a.m.k. 5-600 tonn í framtíðinni til að vera samkeppnisfær.

Af 3ja - 4ra milljarða gróða Alcans á hverju ári munar það fyrirtæki ekkert um að sletta smá broti af því, nokkur hundruð milljónum í áróður fyrir stækkun álversins. Alcoa mun líka þegar þar að kemur leika sér að Húsvíkingum sem eru tíu sinnum færri en Hafnfirðingar.

Síðan má sjá fyrir sér samsvarandi stækkun álversins á Reyðarfirði og þá mun "hóflega stóriðjan" á Norður- og Austurlandi þurfa alla virkjanlega vatns- og jarðvarmaorku norðausturlands, með núverandi tækni, - þ. m. t. árnar í Skagafirði, Sjálfandafljót og Jökulsá á Fjöllum.

Enn einu sinni skal minnt á það að forsætisráðherra útilokaði ekki aðspurður í Kryddsíld virkjun Jökulsár á Fjöllum. Því miður teygir stóriðjustefnan sig úr stjórnarflokkunum yfir í einstaka þingmenn Frjálslynda flokksins og Samfylkingarinnar og veikir stórlega vonir um meirihluta "grænna" þingmanna í komandi kosningum nema hægt verði að fjölga grænu þingmönnunum á einhvern hátt.

Fyrri ummæli:
Geiri mælti til Imbu:

Ég skal greiða þér

lokka við Galtará,

gefa þér anímónur,

allt sólskinið í Súdan,

tunglskinið á Ægissíðu

og hjarta mitt á silfurfati,

ef þú fellur fram og tilbiður mig.

Það er ótrúlegt að sjá aðkastið sem Ómar verður fyrir á eigin heimasíðu. Þetta sýnir vel hvernig hvaða menn skipa hóp virkjanasinna.

Stækkað álver á Straumsvík mengar meira en allur bílafloti Íslendinga. Því er engan veginn hægt að líkja mengun eins bíls við mengun álvers. Það eru fjölmargar forsendur fyrir því að vera á móti álverum. Ein þeirra er sú að náttúru Íslands er fórnað. Það hefur ekkert með loftmengun að gera. Önnur ástæða er af efnahagslegum toga. Það má leiða að því sterk rök fyrir að bygging álvera mun leiða af sér lakari efnahag og minni hagsæld til langs tíma, fyrst og fremst sökum ruðningsáhrifa. Það hefur ekkert með loftmengun að gera heldur.

Ummæli:
Ómar minn.Þú gleymdir Gullfoss!!

Verkefni: Hatursorðræða eða ekki
Merking: Ekki hatursorðræða